מוריס, רביבה וסיליה - TheMarker Cafe
TheMarker CafeMirabelle Gazitיצאתי לאכול, תכף אשובמוריס, רביבה וסיליה
25/8/09 | 3158 צפיות
מוריס, רביבה וסיליה
ביקורת על רביבה וסיליה
19 תגובות יום שלישי, 26/1/10, 18:55
מקסימום שני.
הבחנתי בו עם כניסתנו לסניף החדש של רביבה וסיליה ברחוב הארבעה.
הוא לא דיבר עברית, אבל עמד בצד והמתין בסבלנות עד שאתפנה לרגע ואפנה לעברו מבט סקרן.
יולה ואני בדיוק סיימנו את חלקה הראשון של ארוחת הצהריים באונמי והחלטנו שאת החלק השני נקדיש למקדש המתוקים של רביבה וסיליה.
התפעלנו מהעיצוב של המקום. עיצוב נקי ולבן. המקרר הקטן הירוק שעמד בפינה צד את עינינו וכן כל מיני חפצי נוי, חומרי גלם וגאדג'טים לבישול ולבית שהונחו בצורה אסתטית על מדפים שכיסו קיר אחד, לצידנו. העיצוב נתן לנו השראה ואחרי חצי שעה של התפעלות, המשכנו לחשוב ביחד על קידום המיזם המשותף MiYu.
התקרבנו אל אזור המתוקים על מנת לבחור את הקינוחים שלנו, וכמו ילדות קטנות צהלנו למראה כל הדברים הטובים האלה שהתקבצו להם תחת קורת גג אחת: מגירות מגירות של מקרונים צבעוניים בטעמים שונים, פחזניות קטנות ממולאות ועוגות. בצד השמאלי, מעבר לעמוד, היו עוד מאפים, אבל אחרי שראינו את הצד הימני, כבר לא עניין אותנו שום דבר אחר.
מוריס נשען על המדף הצידי וצפה בהתרחשויות בעניין.
פחזניה קטנטונת הגיעה לשולחננו. נגסתי בה נגיסה ראשונה, וקרם הפטיסייר שבו היתה ממולאת הגיח אל אוויר העולם. קרם הפטיסייר היה בעל טעם נפלא ומרקם עשיר, מנוקד בנקודות וניל שחורות זעירות. אספתי באצבעי את שאריות קרם הפטיסייר שניגר על הצלוחית, התענגתי עליו, ותכף ומייד הזמנתי עוד.
גם יולה הזמינה פחזניה, ואכלה בתיאבון את פרוסת האופרה שלה. עוגת שכבות, שמורכבת (ואני יכולה רק לנחש, כי הייתי שקועה במתוקיי) משכבה של ספוג שקדים בסירופ קפה, קרם חמאה בטעם קפה, שכבה נוספת של ספוג שקדים בסירופ קפה, שכבה של גנאש שוקולד מריר, שכבה נוספת של ספוג שקדים בסירופ קפה, שכבה נוספת של קרם חמאה קפה, ושכבה של זיגוג שוקולד. כמו בספרים.
כשהבחנתי סופסוף במוריס, הוא נח לו בנון-שלנטיות על המדף.
ואז צדה את עיניי קופסת תה Royal Earl Grey מתוצרת Althaus הגרמנית. סקרנותי התעוררה וביקשתי מהמלצרית קנקן תה ושקית ארל-גריי. פתחתי את העטיפה ההרמטית של השקית ומייד השתחרר והציף את האוויר סביבי ריחם של התה השחור ושל תפוז הברגמוט. אני לא יודעת כמה זמן הסנפתי את הריח המשכר הזה אל תוכי, דקה או דקותיים או יותר, עד שיולה החזירה אותי למציאות. ממליצה להתמכר לריח - חיוך ננסח על שפתיי, שלווה שרתה עליי ושכחתי את כל דאגותיי.
אפילו מוריס נראה מושך יותר מתמיד, והחלטתי שאני רוצה אחד הביתה. עכשיו. Take away.
גם יולה רצתה מוריס, מוריס take away. אז סיכמנו שהיא תיקח את הלבן ואני את האדום. מוריס הוא שמו של סוס אצילי שאוצר בגופו פתקים (ממו'ס) לכתיבה ואוחז בפיו את הפתקים לתזכורת. מבית היוצר של MonkeyBusiness.
מוריס 1 מפאר את שולחן העבודה שלי ואנחנו מחליפים מבטים אוהבים מעת לעת. מוריס 2 נמצא בסטודיו של יולה ומסייע לה להעביר את הזמן.
יומיים לאחר מכן לא יכולתי להתאפק ונכנסתי לרביבה וסיליה ברמת השרון, הזמנתי שני מקרונים (בטעמים המנצחים), פחזניה וקנקן תה. הסנפתי את התיון, חיוך התפשט על פניי.
מסביבי היה אפור, קר, גשם שוטף, רעמים וברקים, וכל מה שיכולתי לחשוב עליו, חזור וחשוב, היה "איזה חיים נפלאים".
והתמונות המדהימות הן כמובן של יולה.
29/1/10 20:19:
צטט: דיקלה5 2010-01-28 08:32:06
צטט: מירה-בל גזית 2010-01-26 21:44:00
צטט: דיקלה5 2010-01-26 20:19:10
דחוף אני טסה לשם לנסות את המתוקים...
תמונות ותאור מרגשים ביותר לאוהבי המתוק...
את יכולה לבחור - תל אביב או רמת השרון.
מה שמוזר הוא שיש לכל אחד מהסניפים מדיניות מחירים שונה.
המקרון ברמת השרון עולה שקל יותר מאשר חברו המתוק בתל אביב.
הערתי את תשומת ליבה של המלצרית לעניין (בצירוף הוכחות, במקרה שמרתי על הקבלה) והיא בדקה וחזרה עם תשובה ש"ככה זה".
אם האיכות אותה איכות...נספוג את השקל...
אם להתוודות, אז היה יותר טעים בתל-אביב. הגישו את המקרונים והפחזניה בטמפרטורת חדר ולא קר מדי כמו ברמת השרון.
וככל שאני חושבת על כך, גם העיצוב של הסניף החדש ברחוב הארבעה יותר מאשר למוסד הוותיק ברמת השרון (שהייתי בו די הרבה פעמים; אני מחליפה לסירוגין בינו לבין אסף ארטיזנל, "השכן").
28/1/10 20:29:
28/1/10 08:32:
אין פלא, רביבה וסליה הן שם דבר ובמיוחד בעניין הקינוחים.
תאורים מופלאים ומעוררי תאבון.
מסכימה אית בהחלט "החיים היפים".
מעצבת פנים וציירת
סמנכ"ל סטיילייט תאורה
27/1/10 14:31:
אז גילית את המתוקים של רביבה וסיליה אחרי 20שנה...יופי...מה חדש?...מה עם האווירה, השירות, המחירם... הרי עוגות טובות אפשר לאכול בהרבה מקומות וגם בבית...אז למה לבוא?...לא השתכנעתי.
26/1/10 21:44:
26/1/10 21:43:
מסכן מי שחבר שלך
עם תמונות כאלה :)
לאכול את המסך
26/1/10 21:41:
צטט: ששת שצ 2010-01-26 19:50:23
צמד חמד כמו המקרון
עוד מעט משלבים כוחות במפגש פסגה :-)
26/1/10 21:40:
צטט: אלון כהן A.C.I 2010-01-26 19:23:12
מכיר את המקום...
:-) תודה לך. שמחה על הביקורים והתגובות...
צטט: * חיוש * 2010-01-26 19:20:37
אני מאוד אוהבת מתוקים
* אז קבלי כוכב כי בטח את מתארת מה עוללת לי
ואני תיכף אשוב כי מירה גרמה לי לתיאבון למתוקים
הולכת לנשנש משהו מתוק מהארון
נהנית לקרוא את התגובות שלך לכל פוסט ופוסט. :-)
26/1/10 21:38:
צטט: רעות יפעת 2010-01-26 19:15:51
חייך נפלאים :)
מזכירה שאני רוצה הזמנה!
אשמח להפגש, עם אוכל או בלי :-) באמת הגיע הזמן
מבטיחה להתקשר
26/1/10 21:37:
צטט: yula9 2010-01-26 21:08:12
חייבות לחזור לשם :-)
החזרת לי את הטעמים!!!
אגב, בזמן שהיית עסוקה עם מוריס, זללתי גם מקרון סגול :-)
וואלה. שכחתי בכלל. טוב, מוריס היה יותר מעניין...
בדיוק חושבת איך לכנות אותנו בכרטיס הביקור... Yu ו- Mi
26/1/10 21:08:
26/1/10 20:19:
26/1/10 19:50:
26/1/10 19:23:
26/1/10 19:20:
26/1/10 19:15:
טעים כרגיל :-)
צמד חמד אתן